**נמל ברצלונה** (בקטלאנית: **Port de Barcelona**,‏ IPA:‏ [ˈpɔɾ ðə βəɾsəˈlonə]; בספרדית: **Puerto de Barcelona**) הוא בעל היסטוריה של 2,000 שנה וחשיבות מסחרית עכשווית רבה כאחד הנמלים הגדולים של אירופה בים התיכון. כמו כן, הוא הנמל הגדול ביותר של קטלוניה. זהו גם נמל המכולות השלישי בגודלו בספרד והתשיעי בגודלו באירופה, עם נפח סחר של 3.42 מיליון TEU ב-2018. הנמל מנוהל על ידי רשות הנמלים של ברצלונה. שטחו 7.86 קילומטרים רבועים המחולקים לשלושה אזורים: פורט ול (הנמל הישן), הנמל המסחרי/תעשייתי והנמל הלוגיסטי (הנמל החופשי של ברצלונה).

זה לא הנמל היחיד בברצלונה, שכן יש גם שני נמלי יאכטות ומרינות נוספים: פורט אולימפיק ופורט פורום סנט אדריה מצפון.

סקירה
-----

אזור פורט ול כולל שתי מרינות ומעגנים ליאכטות, נמל דייגים, תחנה ימית למעבורות הנוסעות לאיים הבלאריים ויעדים אחרים בים התיכון ועוד תחנות ואזורים לעגינת אוניות. פורט ול צמוד לנמל התעשייתי.

באזור המרכז שוכנים בו גם "מרמגנום" (מרכז קניות וחיי לילה), קולנוע מולטיפלקס, IMAX פורט ול (מתחם קולנוע במערך גדול), והאקווריום הגדול באירופה, המכיל 8,000 דגים ו-11 כרישים ב-22 אגנים. מלא ב-6 מיליון ליטרים של מי ים. מכיוון שהוא ממוקם באזור תיירות ייעודי, המרמגנום הוא הקניון המסחרי היחיד בעיר שיכול להיפתח בימי ראשון ובחגים. לצד אזור מרמגנום נמצאות ה"גולונדרינס", ספינות קטנות שלוקחות תיירים לביקור באזור הנמל ומחוצה לו.

הנמל התעשייתי של ברצלונה נמצא בדרום וכולל את זונה פרנקה, אזור תעשייתי ללא מכס שהתפתח בתוך נמל ברצלונה, מעבר לפני השטח השטוחים של דלתה ליוברגט בין העיר ברצלונה לזו של אל פראט דה ליוברגט ונמל התעופה של ברצלונה-אל פראט מדרום.

מקום טוב לצפות בנמל התעשייתי וגם בנמל התענוגות הוא ממונז'ואיק, וליתר דיוק, מטירת מונז'ואיק, כמו גם מהרכבל האווירי, המחבר את ברצלונטה עם תחנת המעבורת ומונז'ואיק.

היסטוריה
--------

ב-1978 הכריז משרד העבודה הציבורי (אנ') על קידום נמלים אוטונומיים (אנ') בבילבאו (אנ'), ולבה (אנ') ולנסיה (אנ') וברצלונה. לאחר מכן הוא נודע בשם הנמל האוטונומי של ברצלונה (בקטלאנית: Port Autònom de Barcelona, בספרדית: Puerto Autónomo de Barcelona) ובעודו נותר גוף ממשלתי, הוא הצליח לתפקד כמיזם מסחרי הכפוף למשפט הפרטי.

פתיחת רציף Bosch i Alsina לציבור בפורט ול (הידוע גם בשם Moll de la Fusta) בשנת 1981 סימנה את תחילת השינוי של חלקו הצפוני של הנמל. התהליך תפס תאוצה רבה עם ההחלטה ב-1986 שברצלונה תארח את אולימפיאדת הקיץ של 1992. בשנים שלאחר מכן הוסב השטח המוזנח של מחסנים ריקים, מגרשי רכבת ומפעלים לאזור נמל אטרקטיבי בפרויקט רחב של התחדשות עירונית. גם ברצלונטה השכנה והחופים שלה עברו שינוי כדי לפתוח את העיר לים. במהלך האולימפיאדה הנמל אירח עד 11 ספינות שייט ששימשו כמלונות צפים.

בנובמבר 1992, הגוף המרכזי לנמלי המדינה (בספרדית: Puertos del Estado) נוצר על ידי ממשלת ספרד והביא את הקץ לנמל האוטונומי של ברצלונה. מאז הנמל מופעל על ידי רשות הנמל של ברצלונה (בספרדית: Autoridad Portuaria de Barcelona, בקטלאנית: Autoritat Portuària de Barcelona, APB).

אזור הפעילות הלוגיסטית (בקטלאנית: Zona d'Activitats Logístiques, בספרדית: Zona de Actividades Logísticas, ZAL) הוא מרכז תחבורה רב מודלית (אנ') שהוקם ב-1993 על שטח התחלתי של 680 דונם בשלב הראשון. בשלב השני בוצעה הרחבה של 1,430 דונם לתוך אל פראט דה ליוברגט.

ביולי 1999 נפתח מרכז הסחר העולמי של ברצלונה (אנ').

בין 2001 ל-2008 עבר הנמל הרחבה שהכפילה את גודלו על ידי הסטת שפך נהר ליוברגט 2 קילומטרים דרומה ודחיקה מעט אחורה של שמורת הטבע דלתה ליוברגט.

תאונות ותקלות
-------------

ב-31 באוקטובר 2018, בשעה 8:00 בבוקר שעון מקומי, התנגשה מעבורת "אקסלנט" על קו גרנדי נאווי וולוצ'י (אנ') (GNV) בנמל ברצלונה לאחר שפרץ רוח דחף אותה לתוך רציף המטען והיא התנגשה בעגורן גשר גנטרי (אנ'), שהתהפך על מיכלים המכילים כימיקלים דליקים, שעלו באש, הציתו את המזח וגרמו לעשן רעיל לעלות. האקסלנט ניסתה לעגון, אך נמנעה מכך עקב מזג אוויר גרוע.

גלריה
-----

* מבט חזיתי על הבניין המרכזי של נמל ברצלונה.מבט חזיתי על הבניין המרכזי של נמל ברצלונה.
* נמל ברצלונה בלילה.נמל ברצלונה בלילה.
* מבט על המזח ליד טרמינל נמל ברצלונה.מבט על המזח ליד טרמינל נמל ברצלונה.
* פורט ול במבט מאנדרטת קולומבוס.פורט ול במבט מאנדרטת קולומבוס.

קישורים חיצוניים
----------------

ויקישיתוף מדיה וקבצים בנושא **נמל ברצלונה** בוויקישיתוף
* 

* אתר האינטרנט הרשמי של נמל ברצלונה
* נמל ברצלונה, ברשת החברתית אקס (טוויטר)

* נמל ברצלונה, ברשת החברתית אינסטגרם

* נמל ברצלונה, סרטונים בערוץ היוטיוב

* נמל ברצלונה, באתר פליקר

* Official website (in English, Catalan, French, and Spanish)

הערות שוליים
------------

1. ↑  "Port Barcelona - General information".
2. 1 2 3 4  Port of Barcelona traffic statistics 2018 - Port de Barcelona, 2019
3. ↑  PortEconomics: Top15 container ports in Europe in 2018
4. ↑  "Port Barcelona - 1978-1980". www.portdebarcelona.cat. Port of Barcelona. Retrieved 29 January 2020.
5. ↑  "Port Barcelona - 1981". www.portdebarcelona.cat. Port of Barcelona. Retrieved 29 January 2020.
6. 1 2  "Port Barcelona - 1992". www.portdebarcelona.cat. Port de Barcelona. Retrieved 1 February 2020.
7. ↑  "A diversified port" (PDF). Port de Barcelona. Retrieved 29 January 2020.
8. ↑  "Las ZAL, motores económicos de las ciudades". Interempresas (in Spanish). 25 February 2010. Retrieved 29 January 2020.
9. ↑  "Port Barcelona - 1993-2007". www.portdebarcelona.cat. Port de Barcelona. Retrieved 1 February 2020.
10. ↑  "Barcelona port: Fire as ferry crashes into crane". BBC News. 31 October 2018.
11. ↑  "Wind Gusts Influenced the Ferry Crash in the Port of Barcelona". Maritime Herald. El Periodico. 1 November 2018.
12. ↑  Emrys Thakkar (31 October 2018). "Passenger Vessel Strikes Crane at Popular Cruise Port in Europe". Cruise Hive.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5085053
* GND: 1194583369
* ISNI: 0000 0000 9019 1234
* LCCN: no96009894
* VIAF: 131651427
* WorldCat: lccn-no96009894

 |